Հեմոդինամիկայի լավացման և ինտոքսիկացիան նվազեցնելու նպատակով կիրառվում է հեմոդեզ, նեոկոմպենսան, ռեոպոլիգլյուկին, 5-10% ալյումին, 10 տոկոսանոց գլյուկոզայի լուծույթ: Հեղուկի օրական քանակությունը 20-50 մլ/կգ է: Ներմուծվող հեղուկի հետ տրվում է նաև կոկարբոքսիլազա, ասկորբինաթթու և ինսուլին:Թթվա-հիմնային հավասարակշռությունը նորմալացնելու համար խորհուրդ է տրվում կիրառել 4%Na–ի հիդրոկարբոնատի լուծույթ, իսկ դեհիդրատացիայի նպատակովª էուֆիլին, լազիքս, մանիտոլ: Տոքսիկ ձևերի դեպքում ներերակային կամ միջմկանային ներարկվում է հիդրոկորտիզոն, միաժամանակ ներքին ընդունման համարª պրեդնիզոլոնª 3-5 մգ/կգ:ՏՆՄ-ից խուսափելու համար նշանակվում է հեպարին,իսկ արյան ռեոլոգիական հատկությունները նորմալացնելու համար հիվանդության 1-3 օրերինª տրենտալ: Անհրաժեշտ է խստիվ պահպանել անկողնային ռեժիմª բոլոր բուժական միջոցառումները (կերակրում, զուգարան) իրականացնում է պառկած վիճակում: Միոկարդիտի դեպքում նշանակվում է պրեդնիզոլոն, կոկարբոքսիլազա, ԱՏՖ, ստրիխնինի նիտրատի 1:10000 նոսրացված լուծոյթով ներքին ընդունման համար, օրական 4-6 անգամ (միանվագª 1մլ կյանքի յուրաքանչյուր տարվա համար): Միոկարդի սնուցումը լավացնելու համար կիրառվում է ռիբոքսին և կուրանտիլ: